Návrh

**NARIADENIE VLÁDY**

**Slovenskej republiky**

z ... 2023,

**ktorým sa ustanovujú kritické zahraničné investície**

Vláda Slovenskej republiky podľa § 68 ods. 1 zákona č. 497/2022 Z. z. o preverovaní zahraničných investícií a o zmene a doplnení niektorých zákonov nariaďuje:

Kritickou zahraničnou investíciou je zahraničná investícia,[[1]](#footnote-1)) ak cieľová osoba[[2]](#footnote-2))

1. je výrobcom určeného výrobku,[[3]](#footnote-3))
2. je výrobcom výrobku obranného priemyslu[[4]](#footnote-4)) alebo vykonáva výskum, vývoj alebo inovácie výrobku obranného priemyslu,
3. vyrába položky s dvojakým použitím[[5]](#footnote-5)) alebo vykonáva výskum, vývoj alebo inovácie položiek s dvojakým použitím,
4. vykonáva výrobu, výskum, vývoj alebo inovácie v odvetví biotechnológie[[6]](#footnote-6)) v sektore zdravotníctvo,
5. je prevádzkovateľom prvku kritickej infraštruktúry,[[7]](#footnote-7))
6. je prevádzkovateľom základnej služby,[[8]](#footnote-8))
7. je poskytovateľom digitálnej služby[[9]](#footnote-9)) v oblasti cloud computingu,
8. vykonáva výrobu, výskum, vývoj alebo inovácie národných prostriedkov šifrovej ochrany informácií,[[10]](#footnote-10)) alebo komponentov nevyhnutných pre ich bezpečnostnú funkciu, ak týmto výrobkom udeľuje Národný bezpečnostný úrad certifikáciu,[[11]](#footnote-11)) alebo je držiteľom takýchto výrobkov,
9. je držiteľom oprávnenia podľa osobitného predpisu,[[12]](#footnote-12)) ak oprávnenie nebolo udelené na lokálne vysielanie programovej služby[[13]](#footnote-13)) alebo na vysielanie alebo poskytovanie komunitného média,[[14]](#footnote-14))
10. je poskytovateľom platformy na zdieľanie obsahu,[[15]](#footnote-15)) ktorého ročný obrat je v sume vyššej ako dva milióny eur,
11. je vydavateľom periodickej publikácie,[[16]](#footnote-16)) ktorá nie je komunitným periodikom,[[17]](#footnote-17)) ak sprostredkúva širokej verejnosti komunikáty novinárskej povahy,
12. je prevádzkovateľom spravodajského webového portálu[[18]](#footnote-18)), ktorý nie je komunitným periodikom, alebo
13. je tlačovou agentúrou.[[19]](#footnote-19))

## 

Toto nariadenie vlády nadobúda účinnosť 1. marca 2023.

1. ) § 2 ods. 1 zákona č. 497/2022 Z. z. o preverovaní zahraničných investícií a o zmene a doplnení niektorých zákonov. [↑](#footnote-ref-1)
2. ) § 5 zákona č. 497/2022 Z. z. [↑](#footnote-ref-2)
3. ) Čl. 2 ods. 1 nariadenia Európskeho parlamentu a Rady (EÚ) č. 258/2012 zo 14. marca 2012, ktorým sa vykonáva článok 10 Protokolu Organizácie Spojených národov proti nezákonnej výrobe a obchodovaniu so strelnými zbraňami, ich súčasťami a komponentmi a strelivom doplňujúceho Dohovor Organizácie Spojených národov proti nadnárodnému organizovanému zločinu (protokol OSN o strelných zbraniach) a ktorým sa ustanovujú vývozné povolenia a opatrenia týkajúce sa dovozu a tranzitu strelných zbraní, ich súčastí a častí a streliva (Ú. v. EÚ L 94, 30.3.2012).

   § 2 ods. 1 písm. a) zákona č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. [↑](#footnote-ref-3)
4. ) § 4 zákona č. 392/2011 Z. z. o obchodovaní s výrobkami obranného priemyslu a o zmene a doplnení niektorých zákonov. [↑](#footnote-ref-4)
5. ) Čl. 2 ods. 1 nariadenia Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím (prepracované znenie) (Ú. v. EÚ L 134, 29. 5. 2009) v platnom znení.

   Zákon č. 39/2011 Z. z. o položkách s dvojakým použitím a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov. [↑](#footnote-ref-5)
6. ) Čl. 2 Dohovoru o biologickej diverzite (oznámenie Ministerstva zahraničných vecí Slovenskej republiky č. 34/1996 Z. z.). [↑](#footnote-ref-6)
7. ) § 2 písm. l) zákona č. 45/2011 Z. z. o kritickej infraštruktúre. [↑](#footnote-ref-7)
8. ) § 3 písm. m) zákona č. 69/2018 Z. z. o kybernetickej bezpečnosti a o zmene a doplnení niektorých zákonov. [↑](#footnote-ref-8)
9. ) § 3 písm. o) zákona č. 69/2018 Z. z. v znení zákona č. 287/2021 Z. z. [↑](#footnote-ref-9)
10. ) § 2 písm. p) zákona č. 215/2004 Z. z. o ochrane utajovaných skutočností a o zmene a doplnení niektorých zákonov. [↑](#footnote-ref-10)
11. ) § 67 zákona č. 215/2004 Z. z.

    Vyhláška Národného bezpečnostného úradu č. 340/2004 Z. z., ktorou sa ustanovujú podrobnosti o šifrovej ochrane informácií v znení vyhlášky č. 136/2016 Z. z. [↑](#footnote-ref-11)
12. ) § 157 až 189 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách). [↑](#footnote-ref-12)
13. ) § 19 ods. 5 zákona č. 264/2022 Z. z. [↑](#footnote-ref-13)
14. ) § 107 zákona č. 264/2022 Z. z. [↑](#footnote-ref-14)
15. ) § 9 ods. 3 zákona č. 264/2022 Z. z. [↑](#footnote-ref-15)
16. ) § 2 ods. 14 zákona č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách). [↑](#footnote-ref-16)
17. ) § 13 zákona č. 265/2022 Z. z. [↑](#footnote-ref-17)
18. ) § 2 ods. 15 zákona č. 265/2022 Z. z. [↑](#footnote-ref-18)
19. ) § 2 ods. 16 zákona č. 265/2022 Z. z. [↑](#footnote-ref-19)